የቱርክ ፕሬዚዳንት በኢትዮጵያ ይፋዊ የስራ ጉብኝት ለማድረግ ዛሬ አዲስ አበባ ይገባሉ
 የቱርክ ፕሬዚዳንት ሬሲፕ ጣይብ ኤርዶጋን ይፋዊ የስራ ጉብኝት ለማድረግ ዛሬ ማምሻውን አዲስ አበባ ይገባሉ ተብሎ እንደሚጠበቅ የውጭ ጉዳይ ሚኒስቴር አስታወቀ።ኤርዶጋን በቆይታቸው ከፕሬዝዳንት ዶክተር ሙላቱ ተሾመ እና ጠቅላይ ሚኒስትር ሃይለማሪያም ደሳለኝ ጋር የሚወያዩ ይሆናል ።ፕሬዚዳንቱ በአዲስ አበባ ዩኒቨርስቲ የውጭ ግንኙነት፣ ትብብርና ኮሙዩኒኬሽን ጽህፈት ቤት በመገኘት ንግግር እንደሚያደርጉም ይጠበቃል፡፡የውጪ ጉዳይ ሚኒስቴር ለፋና ብሮድካስቲነግ ኮርፖሬት እንደገለጸው፥ የጉብኝታቸው ዓላማ በሁለቱ አገራት መከካከል ያለውን የኢኮኖሚ ትስስር ማጠናከር ነው ።ፕሬዚዳንት ኤርዶጋን በኢትዮጵያ የሶስት ቀናት ቆይታም ይኖራቸዋል።በአሁኑ ወቅት ከ5 ቢሊየን የአሜሪካ ዶላር በላይ ካፒታል ያስመዘገቡ የቱርክ ባለሀብቶች በኢትዮጵያ በተለያዩ የኢንቨስትመንት መስኮች ተሰማርተው ይገኛሉ ።ይህ ጉብኝት ፕሬዚዳንቱ በፈረንጆቹ 2015 በአራት ዙሮች ለመጎብኘት ካቀዷቸው 12 የአፍሪካ አገራት የመጀመሪያው ዙር ሲሆን፥ በኢትዮጵያ ከሚያደርጉት ጉብኘት በተጨማሪ ታንዛኒያና ሶማሊያን ይጎበኛሉ ።